ENNALLEEN ASETTAMINEN JA OPETUSLAPSEUS
Tervetuloa ohjelmasarjaan, -
joka käsittelee eheytymistä ja opetuslapseutta.
Olen Stein Westli.
Ehkä kuulette puheestani, että olen kotoisin Norjasta, -
mutta vuodesta 2012 olen asunut Ruotsissa.
Olen koulutukseltani lastentarhanopettaja, -
ja olin 16 vuotta töissä päiväkodissa Norjassa.
Sitten koin, että Jumala vähitellen kutsui minua yhä vahvemmin -
kokoaikaiseen palvelemiseen -
raamatullisessa eheytys- ja parantamistyössä.
Vuodesta 2012 olen johtanut -
Ruotsin Ellel Ministries -järjestön työtä.
Tiedoksi niille, joille Ellel Ministries ei ole tuttu: -
se on kansainvälinen sielunhoitojärjestö, -
joka perustettiin Englannissa 1986.
Nykyään toimintaa on yli 35 maassa kautta maailman.
Ellel toimii välikappaleena, kun Jumala parantaa ja eheyttää, -
jotta ihmiset vapautuisivat elämään siten kuin Jumala on tarkoittanut.
Haluamme olla voimavarana -
sekä seurakunnille että yksittäisille ihmisille.
Tässä ohjelmasarjassa on tarkoitus osoittaa, -
että Jeesuksessa Kristuksessa on toivo.
Mitkään olosuhteet eivät ole liian vaikeita Jeesukselle.
Ohjelmasarjan opetus -
perustuu ensisijaisesti Raamattuun, Jumalan sanaan.
Mutta kerron myös esimerkkejä omista kokemuksistani, -
omasta elämästäni ja palvelutyöstäni.
Ja tietysti myös kokemuksista, -
joita on kertynyt Ellelin työssä kautta maailman yli 30 vuotena.
Raamattu kertoo, kuinka Jeesus paransi ja eheytti ihmisiä.
Jeesus on sama tänäänkin. Hän voi ja haluaa parantaa ja eheyttää.
Jotta ihminen voisi eheytyä pysyvästi, -
elämän pitää rakentua vakaalle perustalle.
Luemme nyt katkelman Raamatusta.
Matteus 7:24―27.
"Sen tähden on jokainen, joka kuulee nämä minun sanani -
ja tekee niiden mukaan, verrattava ymmärtäväiseen mieheen, -
joka huoneensa kalliolle rakensi. Ja rankkasade lankesi, -
ja virrat tulvivat, ja tuulet puhalsivat ja syöksyivät sitä huonetta vastaan, -
mutta se ei sortunut, sillä se oli kalliolle perustettu.
Ja jokainen, joka kuulee nämä minun sanani eikä tee niiden mukaan, -
on verrattava tyhmään mieheen, joka huoneensa hiekalle rakensi.
Ja rankkasade lankesi, ja virrat tulvivat, ja tuulet puhalsivat -
ja syöksähtivät sitä huonetta vastaan, ja se sortui, -
ja sen sortuminen oli suuri."
Ei Raamatussa luvata, -
että elämä on aina ihanaa ja rauhallista.
Jeesus sanoo, että voi tulla myrskyjä.
Mutta Hän kertoo, -
kuinka voimme rakentaa elämämme talon kestämään myrskyjä.
Jeesus on kallio, jolle voimme rakentaa elämämme, -
jotta se kestää elämän myrskyt.
Mutta silloin meidän täytyy rakentaa Jeesuksen varaan -
sellaisena kuin opimme tuntemaan Hänet Raamatusta -
ja niiden periaatteiden varaan, joita Raamatusta löydämme.
Myös parantumisen ja eheytymisen pitää tapahtua tämän pohjalta.
Muuten parantuminen ei ole pysyvää.
Jos aiotaan kunnostaa taloa, on tehtävä paljon työtä, -
ennen kuin voidaan aloittaa maalaaminen tai tapetoiminen.
Täytyy poistaa vanhaa -
ja tehdä kunnollista pohjustustyötä, -
ennen kuin voi alkaa maalata.
Noiden työvaiheiden aikana talosta ei tule tyylikkäämpi.
Työ tuntuu koko ajan ikävämmältä, mutta se on välttämättä tehtävä, -
jos tuloksen on määrä kestää vuosia.
Sama pätee ihmisten eheyttämiseen.
On tehtävä kunnollista pohjustustyötä, -
jotta parantuminen ja eheytyminen olisi pysyvää.
Jos eheytettävä ihminen ei tunne niitä suuntaviivoja, -
joita Raamattu antaa elämästä Kristuksen seuraajana, -
eheytymisestä ei tule pysyvää.
Mutta se, että on oppinut ja hyväksynyt Raamatun periaatteet, -
antaa hyvän pohjan, jolle voi rakentaa kestävää eheytymistä.
Siksi varaamme ohjelmassa aikaa raamatullisen perustan luomiseen.
Ajattelemme, että on olemassa tiivis yhteys -
opetuslapseuden ja eheytymisen välillä.
Jeesus antoi aina opetusta ennen kuin Hän paransi.
Luuk. 9:11."Hän otti heidät vastaan ja puhui heille Jumalan valtakunnasta -
ja teki terveiksi ne, jotka parantamista tarvitsivat."
Jotkut eivät välitä kuunnella tai ottaa opetusta vastaan.
He haluavat vain parantua nopeasti.
Valitettavasti sillä linjalla ei saada kestäviä läpimurtoja.
Raamatun Jumala ei harrasta -
nopeita ratkaisuja eikä hengellistä pikaruokaa.
Jumala varaa tarvittavan ajan laskeakseen vakaan perustan.
Nyt aloitamme työn laskemalla vankan raamatullisen perustan -
sinun parantumisellesi ja eheytymisellesi.
Tälle perustalle voimme myöhemmin rakentaa lisää, -
kun tarkastelemme eri elämänalueita, -
joilla saatamme tarvita parantumista ja eheytymistä.
Perusta siis löytyy Raamatusta, -
joka on Jumalan ihmeellinen lahja meille!
Paavali kirjoittaa jakeessa 2. Tim 3:16: "Jokainen kirjoitus, -
joka on syntynyt Jumalan Hengen vaikutuksesta, -
on myös hyödyllinen opetukseksi, nuhteeksi, ojennukseksi, -
kasvatukseksi vanhurskaudessa."
Siis koko Raamattu, ensimmäisestä viimeiseen sivuun.
Emme voi vain jättää väliin niitä kohtia, -
joita emme ymmärrä tai joista emme pidä.
Kannattaa mieluummin rukoilla, että Jumala paljastaa, -
mitä Hän tarkoittaa Raamatun hankalilla kohdilla.
Missä tahansa elintärkeässä asiassa etsi johdatusta Raamatusta.
Siellä on vastaus ihmisen kaikkiin elintärkeisiin kysymyksiin.
Raamatun alkusivut ovat pohjana kaikelle, mitä tulee sen jälkeen.
Jos jättää väliin luvut 1―3 Ensimmäisestä Mooseksen kirjasta, -
Raamatun merkitys muilta osin muuttuu epäselväksi.
Jeesuksen tuleminen oli vastaus kysymyksiin, -
joita Raamatun alku meissä herättää.
Katsotaanpa Raamatun ensimmäistä virkettä, 1. Moos. 1:1.
"Alussa loi Jumala taivaan ja maan."
Mutta jo ennen "alkua" oli kolmiyhteinen Jumala.
Hepreaksi sanotaan, että "Jumala loi taivaat".
Luullakseni se tarkoittaa, että Hän loi sekä hengellisen maailman -
että fyysisen maailman eli maailmankaikkeuden.
Hengelliseen maailmaan Jumala loi erilaisia enkeleitä ja henkiä.
Jokaiselle niistä annettiin tietty määrä voimaa ja valtaa, -
ja ne saivat erilaisia tehtäviä.
Ja kaikki oli sangen hyvää.
Mutta eri raamatunkohtien kautta näemme vilaukselta, -
mitä oli meneillään hengellisessä maailmassa -
kenties jo ennen kuin Jumala loi fyysisen maailman.
Eräs enkeli ei ollut tyytyväinen siihen, että hän palveli Jumalaa.
Hän halusi tulla Jumalan kaltaiseksi.
Luemme Jesajan kirjasta 14:12―14. "Kuinka olet taivaalta pudonnut, -
sinä kointähti, aamuruskon poika! Kuinka olet maahan syösty, -
sinä kansojen kukistaja! Sinä sanoit sydämessäsi: -
'Minä nousen taivaaseen, korkeammalle Jumalan tähtiä -
minä istuimeni korotan ja istun ilmestysvuorelle, -
pohjimmaiseen Pohjolaan.
Minä nousen pilvien kukkuloille, teen itseni Korkeimman vertaiseksi.'"
Ilmestyskirjasta luemme, -
kuinka tämä enkeli heitettiin ulos taivaasta ja sai nimen Saatana.
Hän on Jumalan vihollinen ja Jumalan seuraajien vihollinen.
Kun pohjustamme ymmärrystä, -
jonka varaan voimme rakentaa parantumisemme, -
meidän pitää tietää, että Saatana on olemassa ja on vihollisemme.
Hän on alkuperältään luotu olento, -
luotu hyväksi, mutta sitten hän lankesi.
Hän ei ole läheskään niin mahtava ja voimallinen kuin Jumala.
Jumala loi myös fyysisen maailman, -
ja voimme lukea, että ihminen luotiin Jumalan kuvaksi.
Se merkitsee, että joka ihmisessä on jotain, mikä muistuttaa Jumalaa.
Tämä on vankin perusta ihmisarvollemme, -
huolimatta siitä, keitä olemme tai mitä olemme tehneet.
Käsittääkseni syynä siihen, että Jumala loi ihmisen, -
että Jumala loi sinut, oli se, -
että Hän kaipasi yhteyttä kanssamme, sinun kanssasi.
Jumalan sydämessä on huone pelkästään sinua varten.
Voimme verrata tätä hyvään maalliseen isään tai äitiin, -
joka rakastaa ainutlaatuisella tavalla joka ainoaa lastaan.
Lapsia ei rakasteta laumana vaan erillisinä yksilöinä.
Tiedä, että Jumalan ainutlaatuinen rakkaus juuri sinua kohtaan -
on äärettömän paljon suurempaa kuin maallisten vanhempien rakkaus.
1. Moos. 2:ssa kerrotaan, että Aadamilla ja Eevalla -
oli täydellinen yhteys Jumalaan.
Ei ollut mitään sairautta, surua, kipua tai ristiriitaa.
Jumala antoi Aadamille ja Eevalle vallan hallita maata.
Jumala siis delegoi ihmiselle vallan hallita maata, -
alistaa sen valtaansa, hallinnoida ja hyödyntää sen mahdollisuuksia.
Raamatun mukaan Jumala valtuutti ihmisen huolehtimaan maasta, -
ei tuhoamaan sitä.
Ihmiselle annettiin oikeus hallita maata ja huolehtia siitä.
Jumala antoi Aadamille ja Eevalle yhden ainoan käskyn.
1. Moos. 2:16―17 "Ja Herra Jumala käski ihmistä sanoen: -
'Syö vapaasti kaikista muista paratiisin puista, -
mutta hyvän- ja pahantiedon puusta älä syö, sillä sinä päivänä, -
jona sinä siitä syöt, pitää sinun kuolemalla kuoleman'."
Oletko pohtinut, -
miksi Jumala sijoitti tämän puun Eedenin puutarhaan?
Miksi sen oli oltava siellä?
Luullakseni Jumala halusi antaa ihmisille mahdollisuuden näyttää -
luottavansa siihen, että Jumala tietää, mikä on heille parasta.
Niin kauan kuin ihminen totteli Jumalaa, -
hänellä ei ollut tietoa pahasta.
Ihmisellä oli kokemusta vain hyvästä.
Hän ei lainkaan käsittänyt, -
mitä Jumala tarkoitti puhuessaan hyvästä ja pahasta.
Olen kysynyt itseltäni: -
oliko juuri tämän puun hedelmällä taianomainen vaikutus?
Että kun söi siitä, ymmärsi äkkiä, mikä on hyvää ja mikä pahaa.
Ei, tuskinpa puussa oli mitään taikaa, -
mutta ihmisen tottelemattomuus vaikutti dramaattisesti.
Kävi niin, että Saatana, langennut enkeli, -
ilmestyi puutarhaan käärmeen hahmossa.
Hän puhui Eevan kanssa ja kyseenalaisti sen, -
miksi Jumala kielsi heitä syömästä hedelmää.
Ihmiset päättivät kuunnella vihollista.
He uskoivat sen, mitä hän sanoi.
He tottelivat vihollista eivätkä Jumalaa -
ja söivät puun hedelmää.
Siinä silmänräpäyksessä tapahtui hyvin dramaattisia asioita.
Täydellinen, läheinen suhde ihmisen ja Jumalan välillä -
rikkoutui sillä hetkellä.
Ensimmäistä kertaa ihminen tunsi syyllisyyttä ja häpeää.
Ihmiset pelkäsivät Jumalan kohtaamista ja piiloutuivat.
Ja kun Jumala käyskenteli puutarhassa -
ja huusi: "Aadam, missä olet?" -
Aadam vastasi, että hän oli piilossa, koska hän oli alasti.
Silloin Jumala kysyi: "Oletko syönyt sitä hedelmää?"
Aadam syytti Eevaa ja Jumalaa ja vastasi: -
"Vaimo, jonka annoit olemaan minun kanssani, -
antoi minulle siitä puusta, ja minä söin." 1. Moos. 3:12.
Eeva taas syytti käärmettä.
Näemme, kuinka ihmisten täydellinen, vastavuoroinen suhde -
oli rikkoutunut silmänräpäyksessä.
Heidän suhteensa sekä Jumalaan että toisiinsa -
oli tapahtuneen takia tuhoutunut.
Samassa silmänräpäyksessä tapahtui toinenkin asia: -
koska ihminen päätti uskoa Saatanan valheen, -
ihmiset joutuivat Saatanan valtaan.
Saatana sai vaikutusvaltaa suhteessa ihmisiin.
Sillä hetkellä Saatanasta tuli tämän maailman jumala.
Koko fyysinen maailma joutui hänen hallintavaltansa alaiseksi.
Hän ilmaisi itse tämän tosiasian kiusatessaan Jeesusta.
Luuk. 4:5―7. "Ja perkele vei hänet korkealle vuorelle ja näytti hänelle -
yhdessä tuokiossa kaikki maailman valtakunnat ja sanoi hänelle: -
'Sinulle minä annan kaiken tämän valtapiirin ja sen loiston, -
sillä minun haltuuni se on annettu, ja minä annan sen, kenelle tahdon.
Jos sinä siis kumarrut minun eteeni, niin tämä kaikki on oleva sinun.'"
Saatana siis sanoo: "Minun haltuuni se on annettu."
Juuri ihminen syntiinlankeemuksen kautta -
antoi Saatanalle vallan hallita maailmaa.
Vieläkin pätee se, että aina kun ihminen tekee syntiä, -
hän tottelee Saatanan ääntä.
Hän alistuu Saatanalle ja antaa Saatanalle jalansijaa.
Tämä opettaa tärkeän periaatteen parantumisesta ja eheytymisestä.
Jos haluamme mitätöidä Saatanan vallan tietyllä alueella, -
meidän täytyy ensin viedä häneltä auktoriteetti -
eli hänen oikeutensa hallita sillä alueella.
Onneksi Jumalalla on suunnitelma -
syntiinlankeemuksen aiheuttamien ongelmien ratkaisemiseksi.
Koska Jumala oli antanut ihmisille vallan hallita maata, -
tarvittiin ihminen ottamaan takaisin se, mitä oli menetetty; -
tarvittiin ihminen, joka ei alistunut Saatanalle.
Valitettavasti yhtäkään sellaista ihmistä ei ollut.
Joka ainoa ihminen Aadamin jälkeläisistä -
oli syntymästään lähtien taipuvainen tekemään syntiä, -
ja kaikki ihmiset ovat tehneet syntiä.
Mikä ihme siis Jumalalle neuvoksi?
Jumala antoi itsensä syntyä ihmiseksi.
Jeesus, tosi Jumala ikuisuudesta, tuli kaltaiseksemme ihmiseksi, -
mutta Hän ei koskaan tehnyt syntiä.
Hän ei koskaan alistunut Saatanalle.
Koska Jeesus oli synnitön, -
Jumala pystyi sälyttämään koko maailman synnit Hänelle.
Kuollessaan Jeesus kantoi meille kuuluvan rangaistuksen.
Jeesuksen ylösnousemus avasi ihmiselle tien -
takaisin siihen yhteyteen Jumalan kanssa, -
joka oli rikkoutunut syntiinlankeemuksessa.
Tie takaisin yhteyteen Jumalan kanssa on Jeesus.
Jeesus sanoo: "Minä olen tie, totuus ja elämä."
Ei yksi monista teistä, vaan: "Minä olen TIE."
Jeesuksella on auktoriteettia tämän maailman jumalan yli.
Matt. 28:18. "Ja Jeesus tuli heidän tykönsä ja puhui heille ja sanoi: -
'Minulle on annettu kaikki valta taivaassa ja maan päällä.'"
On kiinnostavaa vertailla eri raamatunkäännöksiä.
Englantilainen New International Version sanoo: -
Eli kun meidän Raamatussamme lukee "valta", -
englantilaisessa lukee "auktoriteetti".
Siksi, että me ihmiset jatkamme synnin tekemistä, -
annamme Saatanalle auktoriteetin olla tämän maailman jumalana.
Hänet on kukistettu Jeesuksen ristintyön kautta, -
mutta hänellä on vieläkin suurta voimaa.
Kaikkialla, missä synti antaa hänelle auktoriteetin -
ja oikeuden käyttää voimaansa, -
hän käyttää sitä varastaakseen, tappaakseen ja tuhotakseen.
Ihminen, joka ei ole ottanut Jeesusta vastaan Vapahtajanaan, -
on edelleen Saatanan auktoriteetin alaisena.
Mutta kun ihminen päättää vastaanottaa Jeesuksen, -
hän pääsee vihollisen niskan päälle.
Olemmehan Jeesuksen kanssa.
Ja kun ihminen on vastaanottanut Jeesuksen, -
Saatana on menettänyt auktoriteettinsa.
Paavali sanoo Jeesuksesta Kol. 1:13: -
"[Hän] on pelastanut meidät pimeyden vallasta -
ja siirtänyt meidät rakkaan Poikansa valtakuntaan."
Nyt tulee tärkeä asia. Nimittäin ei ole niin, -
että ihminen automaattisesti parantuu ja eheytyy täydellisesti -
heti ottaessaan Jeesuksen vastaan, -
vaan ihmisen uuden aseman takia Saatana on menettänyt otteensa.
Nyt voimme omistaa sen, mitä Jeesus voitti meille ristillä, -
ja todella kokea parantumista ja eheytymistä.
Vain Jeesuksen ristissä on vastaus -
kaikkiin ihmiskunnan ongelmiin ja haasteisiin -
sekä vastaus kaikkiin minun ja sinun ongelmiin ja haasteisiin.
Ehdottomasti tärkein askel, -
jonka ihminen voi ottaa kohti parantumista ja eheytymistä, -
on se, että vastaanottaa Jeesuksen Herranaan ja Vapahtajanaan.
Toistan tämän nyt henkilökohtaisesti.
Ehdottomasti tärkein askel, jonka sinä voit ottaa -
kohti parantumista ja eheytymistä on se, -
että sinä vastaanotat Jeesuksen omana Herranasi ja Vapahtajanasi.
Ajan mittaan ei juuri auta, että olet parantunut jostakin ongelmasta, -
jos huomaat olevasi edelleen vihollisen auktoriteetin alaisena.
Kuinka ihminen siis pelastuu?
Emme pelastu siksi, että käymme kirkossa, -
olemme varttuneet kristillisessä perheessä tai teemme parhaamme.
Pelastumme, kun tajuamme, -
että olemme syntisiä ja tarvitsemme Jumalan armoa -
ja päätämme vastaanottaa Jeesuksen henkilökohtaisena Vapahtajanamme.
Ei tämä ole vaikeaa.
Jeesuksen mukaan lapsen kaltaiset pääsevät Jumalan valtakuntaan.
Se on niin helppoa, että pieni lapsi selviää siitä erinomaisesti.
Pieni lapsi ymmärtää, ettei hän selviä omin voimin, -
vaan tarvitsee jonkun suuremman apua.
Siinä mielessä meidän pitää tulla lasten kaltaisiksi.
Kokemukseni mukaan on monia ihmisiä, -
jotka ovat käyneet kirkossa vuosikausia -
mutta eivät ole koskaan itse tietoisesti päättäneet -
ottaa Jeesusta vastaan Vapahtajanaan.
Parantumisretriiteissämme tapaamme monia ihmisiä, -
jotka eivät koskaan ole sydämestään rukoilleet pelastumista.
Muuan mies, jota Jeesus kosketti, alkoi käydä kirkossa.
Hän kävi siellä kolme neljä vuotta, ennen kuin joku kysyi häneltä: -
"Oletko ottanut Jeesuksen vastaan?"
Mies: "Ottanut vastaan? Minähän käyn kirkossa, olen kristitty."
"Mutta oletko sanonut, että haluat Jeesuksen Vapahtajaksesi?"
Kun mies teki niin, hänen elämänsä mullistui.
Muista: pelastusrukous ei ole taianomainen kaava.
Olennaista ei ole oikea sanamuoto, vaan oikea asenne.
Jos et ole ihan varma siitä, -
että olet ottanut Jeesuksen vastaan ja olet pelastettu, -
kehotan sinua osallistumaan rukoukseen, jonka kohta näytämme.
Luen rukouksen ensin kokonaan, jotta tiedät, kuinka se menee.
Sitten olemme hetken hiljaa, jotta voit lausua rukouksen itse.
Luen sen nyt. "Jumala, tajuan, ettei suhteeni Sinuun voi perustua -
omaan kelvollisuuteeni eikä hyviin tekoihini.
Kiitos, että lähetit Jeesuksen maailmaan -
ja että hän kuoli ja nousi kuolleista minun ja syntieni tähden.
Päätän nyt ottaa Jeesuksen omaksi Herrakseni ja Vapahtajakseni. Aamen."
Nyt sinulla on aikaa rukoilla rukous itse, ennen kuin jatkan.
"Jumala, tajuan, ettei suhteeni Sinuun voi perustua -
omaan kelvollisuuteeni eikä hyviin tekoihini.
Kiitos, että lähetit Jeesuksen maailmaan -
ja että hän kuoli ja nousi kuolleista minun ja syntieni tähden.
Päätän nyt ottaa Jeesuksen omaksi Herrakseni ja Vapahtajakseni. Aamen."
Nyt rukoilen sinun puolestasi, joka lausuit tämän rukouksen.
Kiitos, taivaan Isä, niistä jotka nyt lausuivat pelastusrukouksen.
Kiitos, että sanot jakeessa Room. 10:9: -
"Jos sinä tunnustat suullasi Jeesuksen Herraksi ja uskot sydämessäsi, -
että Jumala on hänet kuolleista herättänyt, niin sinä pelastut."
Nyt rukoilen, että Sinä, Isä Jumala, -
annat jokaiselle, joka otti Sinut vastaan, -
syvän varmuuden siitä, että hän on pelastettu.
Olemme lausuneet sydämemme toiveen, -
mutta emme pysty tähän omin voimin, tarvitsemme apuasi.
Tarvitsemme apuasi, jotta meillä on turvallinen olo pelastuneina -
ja jotta kasvamme Jeesuksen seuraajina ja opetuslapsina.
Tiedän, että pelastumiseen ei tarvita kuin silmänräpäys -
ja ettemme koskaan voi pelastua enemmän kuin silloin pelastuimme.
Mutta kun Jeesus on Herramme, elämme uudenlaista elämää.
Rukoilen, Herra, Isä, -
että Sinä autat jokaista kasvamaan kuuliaisena seuraajanasi.
Täytä meidät Pyhällä Hengelläsi, Auttajalla, -
sillä itsessämme emme pysty tähän.
Rukoilen myös, taivaallinen Isä, että autat niitä ihmisiä, -
jotka nyt ovat ottaneet Sinut vastaan ensimmäistä kertaa, -
löytämään kristillisen yhteisön, -
jossa he voivat kasvaa kristillisessä elämässään.
Jeesuksen nimessä rukoilemme. Aamen.
Jos vilpittömin sydämin yhdyit tähän rukoukseen, -
voit turvallisesti luottaa siihen, että olet Jumalan lapsi.
Elämänmatkasi on saanut uuden päämäärän: ikuisen elämän.
Et ole enää Saatanan auktoriteetin alaisena, -
hänen, joka on tämän maailman jumala, -
vaan Kristuksessa olet nyt vihollisen yläpuolella.
Älä silti hämmästy, jos kohtaat haasteita tulevina aikoina, -
sillä vihollisemme ei sano vain: -
"Hei sitten, toivottavasti viihdyt uuden Herrasi alaisuudessa."
Hän kyllä yrittää palauttaa sinut auktoriteettinsa alaiseksi.
Mutta muista: Hän, joka on sinussa, Jeesus, -
on vahvempi kuin hän, joka on maailmassa.
Joku teistä on ehkä pettynyt, -
koska aiheena piti olla eheytyminen ja opetuslapseus, -
mutta päädyttiinkin puhumaan Jeesuksen vastaanottamisesta.
Mutta palvelutyöni kautta saamani elämänkokemus -
esirukoilijana ja sielunhoitajana on opettanut, -
ettei saa pitää selviönä, että perusta on laskettu.
Syynä siihen, että monet ihmiset -
eivät koskaan koe kunnollista läpimurtoa parantumisessaan, -
ei luultavasti ole se, että ei ole rukoiltu parantumista, -
vaan se, ettei perustaa ole laskettu kunnollisesti.
Olemme siis tänään keskittyneet pelastumiseen -
parantumisen olennaisimpana perustana.
Seuraavassa jaksossa jatkamme perustan laskemista -
tarkastelemalla sitä, kuinka Jumala on luonut meidät sellaisiksi, -
että meillä on henki, sielu ja ruumis -
ja kuinka Jumala haluaa parantaa ja eheyttää koko olemuksemme.
Niinpä rukoilen Sinua, Jumala, erityisesti niiden puolesta, -
jotka nyt ovat ensimmäistä kertaa vastanneet Jeesukselle myöntävästi.
Anna kaikki tarvittava, jotta he kasvavat vahvoiksi Sinussa.
Anna heille rohkeutta, iloa, kestävyyttä, -
voimaa, rauhaa ja toivoa.
Ja anna heidän päivä päivältä kypsyä, -
niin etteivät he jää hengellisiksi vauvoiksi uskossa, -
vaan kasvavat kypsiksi kristityiksi.
Rukoilemme Jeesuksen nimessä. Aamen.
Jeesus on tie, totuus ja elämä.
Toivomme ja rukoilemme, että kaikki ihmiset -
kuulisivat Jumalan ilosanoman eheytymisestä Jeesuksen kautta.
Median ja television kautta tavoitetaan monia, joten rukoile, -
että nämä ohjelmat tavoittaisivat ne, jotka tarvitsevat tätä eniten.
Jos mahdollista, anna myös taloudellista tukea.
Tarvittavat tiedot näkyvät ruudussa.
Kiitos rukouksistasi ja tuestasi.
Jos tunnet tarvetta käsitellä näitä asioita syvällisemmin, -
olet tervetullut Ellel Ministries Finland ry:n kursseille.
Katso lisää ellel.fi.
Suomennos: Marja Sevón Ellel Ministries Finland ry